на разстояние 25 m)
 h-h:
 хоризонтална равнина
 минаваща през фокус на предния фар
 v-v:
 вертикална равнина
 Б. Преден фар за ляво движение
 (размерите са в mm, с екран, отдалечен на разстояние 25 m)
 h-h:
 хоризонтална равнина
 минаваща през фокус на предния фар
 v-v:
 вертикална равнина
 Фигура В
 Забележка:
 На фигура В са показани точките на измерване за дясно движение. Точки 7 и 8 се преместват на съответните им места в дясната страна на графиката за ляво движение.
 ПРИЛОЖЕНИЕ 4
 Изпитвания стабилност фотометричните показатели предни фарове при експлоатация
 ИЗПИТВАНИЯ НА КОМПЛЕКТОВАНИ ФАРОВЕ
 След като се измерят фотометричните стойности в съответствие с предписаното в настоящото правило, в точката за Emax за дълга светлина и в точките НV, 50 R и В 50 L за къса светлина (или НV, 50 L и В 50 R за предни фарове, проектирани за ляво движение), образец на комплектован фар трябва да бъде изпитан за стабилност на фотометричните показатели при експлоатация. Под „комплектован фар“ се разбира самият комплектован фар, включително онези части и лампи в съседство, които могат да повлияят на неговата способност да разсейва топлина.
 Изпитванията се провеждат:
 а)
 при сух и неподвижен въздух и температура на околната среда 23 °C ± 5 °C, като изпитвателният образец се закрепва върху стойка по начин, който представлява правилното му монтиране на превозното средство;
 б)
 в случай на заменяеми светлинни източници: като се използва серийно произвеждан светлинен източник с нажежаема лампа, който е подложен на обгаряне най-малко един час, или масово произвеждан газоразряден светлинен източник, който е подложен на обгаряне най-малко 15 часа, или масово произвеждани светодиодни модули, които са подложени на обгаряне най-малко 48 часа и охладени до температурата на околния въздух, преди да започнат изпитванията, определени в настоящото правило. Използват се светодиодните модули, предоставени от заявителя.
 Измервателното оборудване е еквивалентно на използваното по време на изпитванията за одобрение на типа преден фар.
 Изпитвателният образец се включва, без да се демонтира от своята стойка и без да се регулира допълнително спрямо нея. Използваният светлинен източник трябва да бъде светлинен източник от посочената за съответния преден фар категория.
 1. ИЗПИТВАНЕ ЗА СТАБИЛНОСТ НА ФОТОМЕТРИЧНИТЕ ПОКАЗАТЕЛИ
 Изпитването трябва да се извършва при сух и неподвижен въздух и температура на околната среда 23 °C ± 5 °C, като изпитвателният образец се закрепва върху стойка по начин, който представлява правилното му монтиране на превозното средство.
 1.1. Чист преден фар
 Предният фар се включва за период от 12 часа, както е описано в точка 1.1.1, и се проверява, както е предписано в подточка 1.1.2.
 1.1.1. Процедура на изпитване (1)
 Предният фар се включва за период, съответстващ на определеното време, така че:
 а)
 В случай на одобряване на само един вид светлина (дълга или къса светлина или преден фар за мъгла), съответната нажежаема лампа или светодиоден модул(и) се включват за предписаното време (2).
 б)
 В случай на преден фар с къса светлина и една или повече дълги светлини или в случай на преден фар с къса светлина и преден фар за мъгла:
 i)
 предният фар се подлага на следния цикъл, докато изтече определеното време:
